**Persona 4 Arena Ultimax**, ilmestyi Japanissa nimellä **Persona 4: The Ultimax Ultra Suplex Hold** (jap. ペルソナ4 ジ・アルティマックス ウルトラス―プレックスホールド, *Perusona Fō Ji Arutimakkusu Urutora-Sūpurekkusu Hōrudo*), on taistelupelin *Persona 4 Arena* jatko-osa. Peli sijoittuu muutaman päivän edeltäjänsä tapahtumien jälkeen ja sisältää uusia pelattavia hahmoa. Peli on ilmestyi jo syksyllä 2013 kolikkopelinä ja vuonna 2014 myös konsoleille.

Pelaaminen
----------

Vaikka edellisen pelin tarinatilassa oli kullekin pelattavalle hahmolle oma kampanja, tässä pelissä on vain kaksi tarinatilaa, joista toinen esitetään *Persona 3:n* hahmojen tai toinen *Persona 4:n* hahmojen näkökulmasta. Lisäksi pelissä on myös todellinen lopetus, joka on avattavissa molempien kampanjoiden suorittamisella.

Pelissä ovat mukana kaikki edellisen pelin hahmot, mutta heidän kykynsä ovat tasapainotettu uudelleen. Pelissä esiintyy myös uusia pelattavia hahmoja: edellisessä pelissä pelkkänä kommentaattorina ollut Rise Kujikawa, *Persona 3:sta* tutut Yukari Takeba, Junpei Iori, Ken Amada (yhteistyössä Koromarun kanssa) sekä ennen näkemätön hahmo nimeltä Sho Minazuki kahtena eri versiona ("Sho", jolla ei ole persoonaa sekä "Minazuki", jolla on persoona). Rise ja Ken ovat kuitenkin pelattavia vain konsoliversiossa. Pelissä esiintyvät myös kunkin hahmon (lukuun ottamatta Elizabethiä, Varjo-Labrystä, Sho Minazukia ja ladattavien lisäsisältöjen hahmoja) varjominät. *Persona 4:n* antagonisti Tohru Adachi, Igorin assistentti Margaret sekä *Persona 4: Goldenissa* esiintyvä Marie tulivat konsoliversioon pelattaviksi hahmoiksi myöhemmin ladattavan lisäsisällön kautta.

Fuuka Yamagishi sekä *Persona 3 Portablessa* esiintynyt Theodore esiintyvät ei-pelattavina hahmoina.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Kaksi päivää *Persona 4 Arenan* tapahtumien jälkeen Keskiyön kanavalla (*Midnight Channel*) näkyy uusi turnaus "P-1 Climax" sekä risteihin sidotut Shadow Operativesin jäsenet Aigis, Mitsuru Kirijo, Akihiko Sanada ja Fuuka Yamagishi. Lisäksi keskiyöllä Inaba kokee muutoksen, joka muistuttaa sekä televisiomaailmaa että pimeää tuntia (*Dark Hour*). Sähköt katkeavat, salaperäinen punainen sumu saartaa Inaban ja Tartaroksen (*Tartarus*) kaltainen torni ilmestyy Yasogamin lukion tilalle. Syylliseksi tähän sekä P-1 Grand Prixin tapahtumiin paljastuu punatukkainen ystävyyssiteitä halveksiva nuori mies nimeltä Sho Minazuki, jonka tavoite on tuhota maailmasta kaikki muut ihmiset ja joka oli pakottanut vankilasta vapauttamansa Tohru Adachin apurikseen.

Tutkintaryhmän jäsenet päättävät lähteä pelastamaan Shadow Operativesin jäsenet, nappaamaan Shon sekä selvittämään punaisen sumun alkuperän. Labrys saapuu Inabaan heidän avukseen mukanaan Yukari Takeba sekä Ken Amada ja Koromaru-koira. Lisäksi Junpei Iori päätyy myös sattuman kautta Inabaan. Turnauksessa persoonankäyttäjät kohtaavat tällä kertaa toistensa sijaan omat varjominänsä, jotka ovat todellisuudessa Shon sekä edellisessä pelissä esiintyneen ja tällä kertaa "kenraali Teddieksi" naamioituneen pahansuovan olennon (*Malevolent Entity*) luomuksia.

Lopulta paljastuu, että Sho oli ollut vuosia sitten yksi Shuji Ikutsukin kokeiden kohteena olleista katulapsista, joka kasvoi haluavaksi elää ikuisesti yksin. Hänelle annetun Iltahyöhenen (*Plume of Dusk*) oli tarkoitus tehdä hänestä persoonankäyttäjä. Mutta sen sijaan Sho olikin vain saanut toisen persoonallisuuden, joka käytti nimeä "Minazuki" ja jolla oli persoona nimeltä Tsukiyomi. Sho oli saanut yhdessä vaiheessa kutsun Samettihuoneeseen (*Velvet Room*), mutta kieltäytynyt tästä. Pahansuopa olento taas oli nimeltään Hi-no-Kagutsuchi. Hän oli syntynyt ihmisten sisällä elävästä itsekkyydestä ja tyytymättömyydestä Inaban ollessa aiemmin viime vuoden jouluna televisiomaailmasta tulleen sumun peitossa, sekä luvannut Shon molemmille persoonallisuuksille tekevänsä maailmasta näiden toiveiden mukaisen, jos onnistuisi saamaan itselleen todellisen ruumiinsa Shadow Operativesin jäsenten ja Tutkintaryhmän persoonista "kaiverrettujen" palasten avulla.

Mutta tornin huipulla Kagutsuchi valtasi Shon kehon. *Persona 3:n* tarinatilassa Labrys kuitenkin tuhoaa hänet, kun taas *Persona 4:n* tarinatilassa sen tekevät Yu Narukami sekä Adachi yhteisvoimin. Samalla torni romahtaa ja Elizabeth sekä Margaret teleporttaavat muut persoonankäyttäjät turvaan. Tämän jälkeen Yu palaa Inabasta takaisin kotikaupunkiinsa, Mitsuru ottaa uuden askeleen Shadow Operativesin toiminnassa, sekä Labrys ja Yukari vierailevat hylätyssä laboratoriossa. Muut persoonankäyttäjät palaavat entisiin elämiinsä.

Jos pelaaja on suorittanut molemmat tarinatilat, hän pääsee näkemään todellisen lopetuksen, jossa tapahtuneesta hengissä selvinnyt Sho ei enää aistinut Minazukia Iltahöyhenessä, mutta kykeni nyt kutsumaan Tsukiyomin omin voimin. Hän kertoo muille kuinka seurasi sivusta viime vuoden sarjamurhatapausta ja kuinka tapasi Kagutsuchin. Yu sanoo, ettei Shon pitäisi pelätä ystävyyssiteiden muodostamista, mutta Sho kuitenkin uskoo edelleen taistelemisen olevan ainoa keino oppia tuntemaan muita ihmisiä. Yu ja Sho käyvät vielä yhden taistelun, jonka Yu voittaa. Sho on vaikuttunut ja lähtee aloittamaan oman matkansa, minkä jälkeen hän vannoo palaavansa tappamaan Yun.

**Juonipaljastukset päättyvät tähän.**

Äänirooleissa
-------------

### Alkuperäiset

|  |  |  |
| --- | --- | --- |
|  Daisuke Namikawa  | … |  Yu Narukami
  |
|  Shōtarō Morikubo  | … |  Yosuke Hanamura
  |
|  Yui Horie  | … |  Chie Satonaka
  |
|  Ami Koshimizu  | … |  Yukiko Amagi
  |
|  Tomokazu Seki  | … |  Kanji Tatsumi
  |
|  Rie Kugimiya  | … |  Rise Kujikawa
  |
|  Kappei Yamaguchi  | … |  Teddie
  |
|  Romi Paku  | … |  Naoto Shirogane
  |
|  Maaya Sakamoto  | … |  Aigis
  |
|  Rie Tanaka  | … |  Mitsuru Kirijo
  |
|  Hikaru Midorikawa  | … |  Akihiko Sanada
  |
|  Mamiko Noto  | … |  Fuuka Yamagishi
  |
|  Ayana Taketatsu  | … |  Labrys
  |
|  Megumi Toyoguchi  | … |  Yukari Takeba
  |
|  Megumi Ogata  | … |  Ken Amada
  |
|  Kōsuke Toriumi  | … |  Junpei Iori
  |
|  Miyuki Sawashiro  | … |  Elizabeth
  |
|  Kenichi Suzumura  | … |  Sho Minazuki
  |
|  Mitsuaki Madono  | … |  Tohru Adachi
  |
|  Kana Hanazawa  | … |  Marie
  |
|  Sayako Ohara  | … |  Margaret
  |
|  Fumihiko Tachiki  | … |  kuuluttaja/Hi-no-Kagutsuchi
  |
|  Junichi Suwabe  | … |  Theodore
  |
|  Hideyuki Hori  | … |  Shuji Ikutsuki
  |
|  Masumi Asano  | … |  Kikuno Saikawa
  |
|  Hirofumi Tanaka  | … |  etsivä Kurosawa
  |
|  Unshō Ishizuka  | … |  Ryotaro Dojima
  |
|  Akemi Kanda  | … |  Nanako Dojima
  |

### Englanninkieliset

|  |  |  |
| --- | --- | --- |
|  Johnny Yong Bosch  | … |  Yu Narukami, Tohru Adachi
  |
|  Yuri Lowenthal  | … |  Yosuke Hanamura, sivuäänet
  |
|  Erin Fitzgerald  | … |  Chie Satonaka, Kikuno Saikawa
  |
|  Amanda Winn-Lee  | … |  Yukiko Amagi
  |
|  Matthew Mercer  | … |  Kanji Tatsumi, sivuäänet
  |
|  Laura Bailey  | … |  Rise Kujikawa
  |
|  Sam Riegel  | … |  Teddie, sivuäänet
  |
|  Valerie Arem  | … |  Naoto Shirogane
  |
|  Karen Strassman  | … |  Aigis, Nanako Dojima, Kanjin äiti
  |
|  Tara Platt  | … |  Mitsuru Kirijo, Elizabeth
  |
|  Liam O’Brien  | … |  Akihiko Sanada, sivuäänet
  |
|  Wendee Lee  | … |  Fuuka Yamagishi
  |
|  Cindy Robinson  | … |  Labrys, Ken Amada
  |
|  Michelle Ruff  | … |  Yukari Takeba
  |
|  Vic Mignogna  | … |  Junpei Iori, Igor
  |
|  Todd Haberkorn  | … |  Sho Minazuki
  |
|  Eden Riegel  | … |  Marie
  |
|  Marisha Ray  | … |  Margaret
  |
|  Patrick Seitz  | … |  kuuluttaja/Hi-no-Kagutsuchi
  |
|  Travis Willingham  | … |  Theodore
  |
|  J. B. Blanc  | … |  Shuji Ikutsuki, Ryotaro Dojima, sivuäänet
  |
|  Grant George  | … |  etsivä Kurosawa, sivuäänet
  |
|  David Vincent  | … |  herra Inoue
  |

Lähteet
-------

1. ↑  Persona 4: The Ultimax Suplex Hold Coming To PS3 Next Year - Siliconera
2. ↑  Persona 4 Arena Ultimax confirmed for North America - Destructoid
3. ↑  Ken Amada and Koromaru to be playable in Persona 4 Arena: Ultra Ultimax Suplex Hold - Rice Digital | Rice Digital
4. ↑  Adachi Is A DLC Character In Persona 4 Arena Ultimax
5. ↑  Marie playable in Persona 4 Arena Ultimax Suplex Hold
6. ↑  First look at Margaret in Persona 4 Arena Ultimax - Gematsu


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
*Megami Tensei* |
| --- |
|  |
| Videopelit | 

|  |  |
| --- | --- |
| Pääsarja | * *Digital Devil Story: Megami Tensei*
* *II*
 |
|  |
| *Shin Megami Tensei* | * *Shin Megami Tensei*
* *II*
* *if...*
* *III: Nocturne*
* *Strange Journey*
* *IV* (*Apocalypse*)
 |
|  |
| *Devil Summoner* | * *Devil Summoner*
* *Soul Hackers*
* *Raidou Kuzunoha vs. The Soulless Army*
* *2: Raidou Kuzunoha vs. King Abaddon*
 |
|  |
| *Persona* | * *Revelations: Persona*
* *Persona 2*
* *Persona 3* (*Reload*)
* *Persona 4*
* *Persona 5*
 

|  |  |
| --- | --- |
| *Arena* | * *Persona 4 Arena*
* *Persona 4 Arena Ultimax*
 |
|  |
| *Q* | * *Persona Q: Shadow of the Labyrinth*
* *Persona Q2: New Cinema Labyrinth*
 |
|  |
| *Dancing* | * *Persona 4: Dancing All Night*
* *Persona 3: Dancing in Moonlight*
* *Persona 5: Dancing in Starlight*
 |
|  |
| Muut | * *Persona 5 Strikers*
* *Persona 5 Tactica*
 |

 |
|  |
| Muut | * *Megami Tensei Gaiden: Last Bible*
* *Majin Tensei*
* *Devil Children*
* *NINE*
* *Digital Devil Saga* (*2*)
* *Imagine*
* *Devil Survivor* (*2*)
* *Tokyo Mirage Sessions ♯FE*
 |

 |
|  |
| Anime | * *Digital Devil Story: Megami Tensei*
* *Persona: Trinity Soul*
* *Persona 4: The Animation*
* *Devil Survivor 2: The Animation*
* *Persona 3 The Movie*
* *Persona 4: The Golden Animation*
* *Persona 5: The Animation*
 |
|  |
| Luettelot hahmoista | * *Persona 3*
* *Persona 4*
* *Persona 5*
 |

 |